b'\n_START_ARTICLE_\nAxis Industries\n_START_PARAGRAPH_\nAXIOMA grup\xc4\x97 yra \xc4\xafmoni\xc5\xb3 grup\xc4\x97, jungianti UAB \xe2\x80\x9cAxioma Metering\xe2\x80\x9c, UAB \xe2\x80\x9eAxioma servisas\xe2\x80\x9c ir AS \xe2\x80\x9eRemeksi Keskus\xe2\x80\x9c, \xc4\xafsik\xc5\xabrusi Lietuvoje ir Estijoje, veikianti daugiau nei 30-yje pasaulio \xc5\xa1ali\xc5\xb3._NEWLINE_Centrin\xc4\x97s b\xc5\xabstin\xc4\x97s adresas: Ozo g. 12A-1, LT-08200 Vilnius\n_START_SECTION_\n\xc4\xaemoni\xc5\xb3 grup\xc4\x97\n_START_PARAGRAPH_\nUAB \xe2\x80\x9eAxioma servisas\xe2\x80\x9c teikia pramon\xc4\x97s \xc4\xafmoni\xc5\xb3 \xc4\xafrengini\xc5\xb3 aptarnavimo ir prie\xc5\xbei\xc5\xabros paslaugas, si\xc5\xablo proces\xc5\xb3 automatizavimo ir modernizavimo sprendimus, kuria informacini\xc5\xb3 technologij\xc5\xb3 produktus ir sprendimus \xc4\xafmoni\xc5\xb3 proces\xc5\xb3 efektyvumui didinti, duomen\xc5\xb3 surinkimui \xc2\xa0ir apskaitai. Bendrov\xc4\x97je susib\xc5\xabrusi 300 in\xc5\xbeinieri\xc5\xb3 komanda, pasiruo\xc5\xa1usi operatyviai suteikti \xc2\xa0\xc4\xafrengini\xc5\xb3 atnaujinimo, remonto bei technin\xc4\x97 prie\xc5\xbei\xc5\xabros paslaugas 24 valandas per par\xc4\x85, 7 dienas per savait\xc4\x99 visose Baltijos \xc5\xa1alyse._NEWLINE_UAB \xe2\x80\x9eAxioma servisas\xe2\x80\x9c taip pat veikia moderni biokuro tyrim\xc5\xb3 laboratorija, kurioje atliekami skirting\xc5\xb3 biokuro r\xc5\xab\xc5\xa1i\xc5\xb3 tyrimai, veikia moderni \xc4\xafranga ir informacin\xc4\x97 sistema \xe2\x80\x9eBiolab\xe2\x80\x9c._NEWLINE_Generalinis direktorius: Art\xc5\xabras Lopeta_NEWLINE_AS \xe2\x80\x9eRemeksi Keskus" \xe2\x80\x93 viena did\xc5\xbeiausi\xc5\xb3 \xc5\xa0iaur\xc4\x97s Europoje metalo konstrukcij\xc5\xb3 gamybos ir apdirbimo gamykla, veikianti Estijoje, turinti filial\xc4\x85 Lietuvoje. Nuo 1993-\xc5\xb3j\xc5\xb3 veikianti bendrov\xc4\x97 gamina vis\xc5\xb3 kategorij\xc5\xb3 plieno gaminius, taiko pa\xc5\xbeangiausias technologijas, laikosi efektyvios gamybos princip\xc5\xb3. \xc4\xaemon\xc4\x97s gamini\xc5\xb3 spektras - nuo smulkiausi\xc5\xb3 iki masyvi\xc5\xb3 metalo konstrukcij\xc5\xb3 ir nestandartini\xc5\xb3 \xc4\xafrengini\xc5\xb3 kalnakasybos, laivybos, karin\xc4\x97s pramon\xc4\x97s, katilini\xc5\xb3 ir elektrini\xc5\xb3 \xc4\xafrangos gamintojams._NEWLINE_Generalinis direktorius: Audrius Bla\xc5\xbeauskas_NEWLINE_UAB \xe2\x80\x9eAxioma Metering\xe2\x80\x9c kuria ir gamina ultragarsinius \xc5\xa1ilumos, vandens apskaitos ir duomen\xc5\xb3 valdymo prietaisus. Bendrov\xc4\x97 yra viena i\xc5\xa1 ultragarso technologijos taikymo pradininki\xc5\xb3 ir lyderi\xc5\xb3 Baltijos \xc5\xa1alyse. Ultragarsinius \xc5\xa1ilumos ir vandens skaitiklius \xc4\xafmon\xc4\x97s specialistai gamina nuo 1992 met\xc5\xb3. \xc4\xaemon\xc4\x97 jau yra pagaminusi daugiau kaip 2,5 milijono vandens skaitikli\xc5\xb3, 300 t\xc5\xabkstan\xc4\x8di\xc5\xb3 \xc5\xa1ilumos apskaitos prietais\xc5\xb3 bei daugiau kaip 3,5 mln. nuotolinio valdymo duomen\xc5\xb3 gavimo punkt\xc5\xb3. Beveik 70 proc. bendrov\xc4\x97s produkcijos yra eksportuojama._NEWLINE_Artimiausiuose bendrov\xc4\x97s planuose \xe2\x80\x93 nauja robotizuota ultragarsini\xc5\xb3 skaitikli\xc5\xb3 gamykla, kurioje bus gaminami naujos kartos i\xc5\xa1manieji vandens skaitikliai, o ilgalaikis bendrov\xc4\x97s tikslas b\xc5\xabti tarp TOP 5 Europos skaitikli\xc5\xb3 gamintoj\xc5\xb3._NEWLINE_\xc5\xa0ilumos ir vandens apskaitos produktus \xc4\xafmon\xc4\x97 gamina su AXIOMA prek\xc4\x97s \xc5\xbeenklu, taip pat \xc4\xafgyvendina u\xc5\xbesakymus su individualiais klient\xc5\xb3 prek\xc4\x97s \xc5\xbeenklais (OEM)._NEWLINE_Generalinis direktorius: Ignas Vosylius'